周上人求語
作者：釋紹曇
朝代：宋

paragraphs: 憶昔周當仁，手握金剛杵。
憤氣向南方，誓滅諸魔子。
老婆驀劄點三心，走入龍潭恨轉深。
掃蕩家私無一窖，胡揮白棒到平人。
牧閒冷坐思高躅，斷絃爭得鸞膠續。
扣門聽得簡州人，倒屐相迎幾折足。
略寒溫外問來端，叉手丁寧覓指南。
未舉紙燈明說了，隔窗春鳥語綿蠻。